Publication: Magyar Közlöny
Issue: MK-2008-15 (Year: 2008, Number: 15)
Era: 2004-2010
Section: szóló 21/2006. (XI. 24.) MNB rendeletben, továbbá a
Paragraph Index: 317

47. A felvett bankjegyeket és pénzérméket átvételkor darabonként (kötegenként) meg kell számolni. Kivételt képeznek a kincstári igazgatóság, hitelintézet által csomagolt, szoros kötésben lévõ bankjegyek és pénzérmék. A felvett pénz meglétét a pénztárba való behelyezés elõtt, a kincstári igazgatóság, vagy hitelintézet hivatalos csomagolása alapján a pénztárosnak, a pénzügyi és számviteli szerv vezetõjének jelenlétében ellenõrizni kell. Amennyiben a kincstári igazgatóság, vagy hitelintézet által csomagolt bankjegyeknél, pénzérméknél a csomag felbontásakor hiány, vagy többlet mutatkozik, bizottsági jegyzõkönyvet kell felvenni és annak egy példányát a kötegcímkével együtt – többlet esetén is – el kell juttatni a kifizetõ kincstári igazgatóságnak, hitelintézetnek. Az ilyen esetet – összeghatártól függetlenül – jelenteni kell a honvédelmi szerv vezetõjének, illetõleg a HM KPÜ vezérigazgatójának.

Source: https://magyarkozlony.hu/hivatalos-lapok/7ad0c57f93b41a755edb4d9ad235c700c7d09d84/dokumentumok/b4c9febc7e9671012dbbad34102b2bd0d00a9e2a/letoltes